O‘zbekiston milliy terma jamoasi futbolchisi Ikrom Aliboyev “Seul”ni tark etdi

O‘zbekistonlik yarim himoyachi Ikrom Aliboyev Janubiy Koreyaning “Seul” klubini tark etdi.

Poytaxt klubi matbuot xizmatining xabariga ko‘ra shartnoma ikki tomonlama kelishuvga asosan bekor qilingan.
Shuningdek, ushbu ma’lumotni 27 yoshli futbolchining o‘zi ham tasdiqladi.
So‘nggi ikki yil men uchun ulkan tajriba bo‘ldi. Osiyoning nomdor klublaridan biri bo‘lgan “Seul” libosini kiyish men uchun katta sharaf bo‘ldi. “Seul” oilasidagi barchaga rahmat. Jamoaga barcha musobaqalarda omad tilayman.
Ikrom Aliboyev, futbolchi
Transfermarkt portali ma’lumotlariga ko‘ra Aliboyev Koreya chempionatining quyi ligasida harakat qiladigan “Tedjon Sitizen” klubiga o‘tgan.
Aliboyev “Seul” safiga 2019-yilda o‘tgandi va 3 yillik shartnoma imzolagandi. Bungacha u Toshkentning “Lokomotiv” klubida to‘p surgan.
 O‘zbekiston terma jamoasi futbolchisi Ikrom Aliboyev ota bo‘ldi